AksaraLLM/aksara-bahasa-daerah-v1 huggingface dataset:
Daérah perairan sagara di Indonésia bagian wétan nepi ka ayeuna masih jadi segitiga terumbu karang pangalusna di dunya. Salah sahijina nyaéta Taman Nasional Wakatobi di Kabupatén Buton, Sulawesi Tenggara. Taman Nasional Wakatobi miboga potensi sumberdaya alam sagara anu hadé, alus jenisna, jeund deui unik, kalayan panorama sagara anu ngirut. Taman nasional ieu ngabogaan 25 gugusan terumbu karang jeung dikurilingan ku basisir ti pulo-pulo karang sapanjang 600 km. Leuwih ti 112 jenis karang ti 13 famili di antarana Acropora formosa, A. hyacinthus, Psammocora profundasafla, Pavona cactus, Leptoseris yabei, Fungia molucensis, Lobophyllia robusta, Merulina ampliata, Platygyra versifora, Euphyllia glabrescens, Tubastraea frondes, Stylophora pistillata, Sarcophyton throchelliophorum, Sinularia jeung sajabana.

Kakayaan jenis lauk anu dipiboga ku taman nasional ieu sakitar 93 jenis lauk konsumsi perdagangan jeung lauk hias di antarana argus bintik (Cephalopholus argus), takhasang (Naso unicornis), pogo-pogo (Balistoides viridescens), napoleon (Cheilinus undulatus), lauk beureum (Lutjanus biguttatus), baronang (Siganus guttatus), Amphiprion melanopus, Chaetodon specullum, Chelmon rostratus, Heniochus acuminatus, Lutjanus monostigma, Caesio caerularea, jeung sajabana.

Rujukan

Taman Nasional
Taman Nasional Komodo ayana di antara Propinsi Nusa Tenggara Barat jeung Nusa Tenggara Timur, Taman ieu ngawengku tilu pulo gedé nyaéta Pulo Komodo, Pulo Rinca, sarta Pulo Padar sarta sababaraha pulo leutik jeung wewengkon darat kira-kira 603 km² sarta wewengkon total nyaéta 1817 km². Sacara administratif wewengkon ieu ayana di Kacamatan Komodo, Kabupatén Manggarai Barat, Propinsi Nusa Tenggara Timur.

Rujukan 

Taman Nasional
Guernsey (resmina Bailiwick of Guernsey);  nyaéta hiji depéndensi Makuta Britania di Selat Inggris deukeut basisir Normandia.

Salian ti pulo Guernsey, Bailiwick Guernsey ogé ngawengku pulo Alderney, Sark, Herm, Jethou, Brecqhou, Burhou, jeung pulo-pulo leutik nu lian. Bailiwick Guernsey bareng jeung Bailiwick Jersey ngawangun Kapuloan Channel.

Sanajan patahananna mangrupa tanggung jawab Britania Raya, Bailiwick Guernsey lain bagian ti Britania Raya; bailiwick ieu lain bagian Uni Éropa.

Réferénsi

Tumbu kaluar 

  Loka resmi
  Loka resmi pariwisata  
  ThisIsGuernsey.com 
  Peta Guernsey
Mahkota Déwa anu ngaran ilmiahna Phaleria macrocarpa atawa simalakama (Melayu atawa Sumater), Makuto Dewo (Jawa). Tutuwuhan ieu asalna ti Papua.

Mangpaat Mahkota Déwa
Mahkota Déwa geus dipikawanoh pikeun tutuwuhan anu miboga mangpaat pikeun jadi ubar sagala panyakit, saperti  Diabetes Mellitus, Kangker jeung Tumor, Hépatitis, Rématik jeung  Asam urat.

Diabetes Mellitus
Pengobatana nginum cai hasil godogan Mahkota Déwa. Cara nyieuna nyaéta:
 Mawa 5-6 mahkota déwa, siksik tuluy kumbah nepi ka bersih.  
 Godog dina 5 gelas cai, antepkeun godogan éta nepi ka jadi 3 gelas. 
 Saring cai tina godogan téh tuluy inum  3 kali sapoé (masing-masing sagelas)

Kangker jeung Tumor
Pengobatanna nginum cai hasil godogan Mahkota Déwa.  Cara nyieuna nyaéta:
 Campurkeun 5 gram daging buah mahkota déwa anu garing jeung 15 gr temu bodas, 10 gr sambiloto anu garing jeung  15 gr cakar hayam anu garing, kumbah nepi ka bersih.  
 Tuluy godog nepi ka jadi  5 gelas cai, antepkeun éta godogn téh nepi ka jadi  3 gelas. 
 Saring cai godogan, tungguan nepi ka tiis tuluy inum  3 kali sapoé masing-masingna sagelas. Ieu cai diinumna sajam saenggeus dahar.

Hépatitis
Pengobatan nginum cai hasil godogan Mahkota Déwa. Cara nyieuna nyaéta:
 Campur 5 gram daging buah mahkota déwa garing jeung  15 gr pegagan, 10 gr sambiloto garing jeung 15 gr daun déwa, kumbah nepi ka bersih.
 Godog sakabéh bahan dina 5 gelas cai, antepkeun godogan téh nepi ka jadi 3 gelas. 
 Saring cai godongan, tungguan nepi ka tiis tuluy inum 3 kali sapoé masing-masing sagelas.
 Rematik jeung Asam urat
Pengobatan nginum cai hasil godogan Mahkota Déwa. Cara nyieuna nyaéta:
 Campur 5 gram daging buah mahkota dDéwa jeung  15 gr akar sidaguri, 10 gr sambiloto garing, kumbah nepi kabersih.  
 Godog sakabéh bahan dina 5 gelas air, antepkeun nepi ka jadi 3 gelas.
 Saring cai godogan, tungguan nepi ka tiis tuluy inum 3 kali sapoé masing-masing sagelas. Ieu cai inumna sajam saencan dahar.

catetan

Tutuwuhan ubar
Thymelaeaceae
kstegori:Malvales
Koloseum nyaéta salah sahiji titinggal sajarah mangrupa arena gladiator nu diwangun ku Vespasian.  Disebut ogé tempat pintonan nu kacida gedéna, wangunna elips nu disebut ampiteater atawa ngaran aslina mah Flavian Amphitheatre nu kaasup kana 69 Keajaiban Dunia Pertengahan. Ieu situs perenahna aya di dayeuh leutik di Italia, Roma nu diwangun ku walikota Vespasian dina mangsa Domitianus tur dianggeuskeun ku budakna Titus sarta jadi salah sahiji karya panggedéuna ti arsitéktur Karajaan Romawi nu kungsi diwangun.  
Koloseum dirarancang pikeun 50.000 nu nongton.

Sajarahna
Rékontruksi koloseum dimimitian ku ayana paréntah Raja Vespasian taun 72 M sarta dianggeuskeun ku anakna Titus dina taun 80 M. Koloseum diwangun padeudeukeut jeung hiji istana nu agréng nu diwangun ku Domus Aurea sanggeus kahuruan rongkah di Roma taun 64 M.  
Dio Cassius salah saurang ahli sajarah nétélakeun yén aya 9.000 sato nu paéh nalika 100 poéna éta kolloseum diresmikeun. Ngaran kolloseum dicokot tina ngaran hiji patung nu jangkungna 40 metér nyaéta patung Colossus nu dijieun minangka gaganti Nero nu mangrupa lambang Sol atawa déwa panonpoé kalawan nambahkeun mahkota matahari. Salian ti éta ngaran kolloseum disebut ogé Flavian Amphithéatre nu teu dipikanyaho saha nu méré éta ngaran.  Di Itali, Kolloseum dibéré ngaran il colosseo tapi basa Romana mah le colisée jeung el coliseo pikeun nyebutkeun Kolloseum.

Referensi

kategor: Bangunan di Italia

Arsitéktur
Jersey, resmina Bailiwick of Jersey  (Jérriais: Jérri), mangrupa hiji Depéndensi Makuta Britania deukeut basisir Normandia, Prancis. Bailiwick ieu ngawengku ogé dua grup pulo leutik nu teu deui didumukan, Minquiers jeung Écréhous, sarta Pierres de Lecq jeung batu jeung karang séjén.

Jersey jeung Guernsey mindeng dirujuk ka Kapuloan Channel tapi sanés hiji unit konstitusional atawa politis. Tilu Depéndensi Makuta, Jersey, Guernsey, jeung Pulo Man masing-masing miboga hubungan kapisah ka Makuta Britania. Maranéhna sanés bagian ti Britania Raya. Britania Raya sacara konstitusionalna boga tanggung jawab kana patahanan Jersey. Jersey sanés bagian ti Uni Éropa, tapi miboga hubungan istiméwa kanana, dilayanan salaku bagian ti Komunitas Éropa pikeun tujuan dagang bébas.

Toponim

Sesebutan baheula 
 Andium (?) 4e C.
 insula Gersoi 1022/1026.
 insula Gerseii, var. Gersey, Gersei, Gersoii 1042.
 Gersus ~1070.
 insula de Gerzoi 1080/~1082.
 insula de Gersoi 1066/1083.
 insula Gersoi 1066/1083.
 l'isle de Gersui 1160/1174.
 in Gersoio 1223/1236.
 Gersuy 1339.
 Gersui 1339.
 insula de Jersey 1372.
 insula de Jereseye 1372.
 insula de Gersey 1386.
 insula […] de Jersey 1419.
 Iarsay [réad Jarsay] 1585.
 Jarsey 1693.
 Jerzey 1753.
 Isle de Gersey 1753/1785.
 Ile de Jersey 1854.

Réferénsi

Tumbu kaluar
  Loka resmi
  Loka pariwisata 
  AboutJersey.net 
  BBC Jersey
  Jersey.Typepad.com
  Peta Jersey

Jersey
Lipen nyaéta salah sahiji kosmétik anu kaasup paling provokatif. Pamulas biwir ieu bisa ngabangkikeun feminitas jeung sensualitas anu makéna. Masarakat wawuh ka lipen ti taun 5.000 taun katukang. Lipen miboga sajarahna ti mimiti masa prasejarah nepi ka bentukna saperti ayeuna. Lipen lain ngan saukur paranti dandan pikeun awéwé tapi miboga simbol-simbol nu tangtu.

Sajarah Lipen
Kleopatra, ratu anu ka sohor di Mesir, baheula manéhna méprék kumbang beureum pikeun jadi gincu nu dipaké dina biwirna. Abad ka-16 mimitina lipén dipikawanoh, ku sabab ratu Inggris Elizabeth I jeung awéwé-awéwé di pangadilan, anu ngawarnaan biwir ku campuran cai lilin tina nyiruan jeung sulphida merkuri beureum. Lipén nu munggaran anu bisa ngandelkeun biwir dijual di pasar taun 1915. Salila masa kajayaan Islam, tabib Arab Andalusian jeung ahli kimia Abu al-Qasim al-Zahrawi (Abulcasis) manggihan lipén anu padat, anu miboga kandungan parfum jeung bahan-bahan séjéna anu digabungkeun nalika nyieuna. Dina taun 1770, Parlemén Inggris ngabatalkeun hukum anu ngébréhkeun yén awéwé maké lipen mangrupa bagian tina élmu sihir atawa guna-guna. Max Factor, make-up artis bintang- bintang anu kasohor, manggih lip-gloss dina taun 1930. Popularitas lipen mekar salila Perang Dunia II alatan industri film jeung lobana nu maké tata rias.  Dina taun 1950, ahli kimia ti American, Hazel Bishop mekarkeun lipen anu mimiti di dunya anu napelna lila dina biwir.

Cara Milih Lipen Dumasar warna kulit
 Kulit héjo carulang, lipen anu dipaké warnana anu coklat atawa beureum ati. Jeung jinis lipen na anu matte. Lamun hayang katingali glossy kari tambahan lipgloss saeutik ka beulah tengah biwir.  
 Kulit anu bodas atawa konéng umyang maké lipen warna naon ogé pantes asal disaluyukeun jeung baju anu dipaké.
 Kulit hideung santen, lipen anu dipaké warnana konéng gedang, coklat jeung beureum bata.

catetan

Kosmetik
Pulo Man (, , atawa ukur Mann (), mangrupakeu hiji Depéndensi Makuta Britania, aya di Laut Irlandia antara pulo Britania jeung Irlandia. Pupuhu nagara nyaéta Ratu Elizabeth II, nu mibanda gelar Lord of Mann. Lord of Mann diwakilkeun ku hiji Gubernur Létnan. Pulo ieu sanés bagian ti Britania Raya, tapi hubungan asing jeung patahananna aya dina tanggung jawab pamaréntah Brtiania Raya.

Réferénsi

Tumbu kaluar 
  Loka resmi 
  Forum diskusi Manx 
  isle-of-man.com
  Milis IsleofMan di Yahoo.com
  Radio Manx
Snow Patrol nyaéta grup musik rock alternatip asal Skotlandia anu ayeuna ngabasis di Bangor, Irlandia Kalér. Snow Patrol dibentuk ku Mark McClelland jeung Michael Morrison. Personil Snow Patrol di antarana: Gary Lightbody (vokal, piano, gitar), Jonny Quinn (drum, perkusi), Nathan Connolly (gitar, backing vocal), Paul Wilson (bass, backing vocal) jeung Tom Simpson (keyboard). Anggota asli Snow Patrol nu masih aya nepi ka ayeuna ti mimiti ieu grup dibentuk nyaéta Lightbody jeung Quinn wungkul. Dina awal karirna, Snow Patrol ngarilis 3 album EP (Extended Play) jeung album studio SONGS FOR POLARBEAR (1998) jeung WHEN IT'S ALL OVER WE STILL HAVE TO CLEAR UP (2001), tapi album-album ieu kurang suksés di Pasar musik. Baheula Snow Patrol sok disebut Polar Bear lantaran album Songs for Polarbear anu dirilisna.

Diskografi 
Taun 1998, Snow Patrol ngarilis album SONGS OF THE POLARBEARS, anu diteruskeun ku abum WHEN IT'S ALL OVER WE STILL HAVE TO CLEAR UP  (2001). Taun 2003, Snow Patrol ngarilis album FINAL STRAW. Album EYES OPEN dirilis taun 2006, diterusken ku album A HUNDRED MILLION SUNS taun 2008. Album FALLEN EMPIRE anu dirilis taun 2011 ieu.

Référénsi 

Grup musik
Grup Musik asal Skotlandia
Åland (basa Swédia: Landskapet Åland, basa Finlandia: Ahvenanmaan maakunta/Ahvenanmaa) ngawangun hiji kapuloan di Laut Baltik. Kapuloan ieu aya dina jalan asup ka Teluk Bothnia jeung ngabentuk hiji wewengkon Finlandia nu otonom, kadémilitarisasi, sarta maké basa tunggal Swédia. Kapuloan ieu diwangun ti pulo utama, Fasta Åland, jeung ±6.500 pulo karang lianna.

Kotamadya

Réferénsi

Tumbu kaluar 
  Loka resmi 
  Parlemén Åland 

 
Propinsi di Finlandia
Asores (basa Portugis: Açores) mangrupa kapuloan gunung api nu aya di Samudra Atlantik jeung mangrupa daérah otonom Portugal. Asores aya kira-kira 1.500 km ti Lisboa jeung 3.900 km ti basisir wétan Amérika Kalér.

Tumbu kaluar 
  Badan Turisme Azores

Kapuloan di Portugal
Gunung api di Portugal
Gunung api di Samudera Atlantik
Madeira mangrupa hiji kapuloan Portugis nu aya di antara  jeung  , kirang ti 400 km kaléreun Tenerife, Kapuloan Canary, di bagian kalér Samudra Atlantik, sarta mangrupa bagian pangluarna ti Uni Eropa. Kapuloan ieu diwangun ti hiji bagian mayor ti dua Daérah otonom di Portugal (nu lian nyaéta Asores aya di kalér-kuloneun), nu ngawengku kapuloan Madeira, Pulo Porto Santo, jeung Desertas, diadministrasi babarengan jeung kapuloan nu kapisah, Kapuloan Savage.

Réferénsi

Tumbu kaluar 
 Photos of Madeira archipelago
 Madeira's Official Tourism Website
 Information, Genealogy & History of Madeira & Portugal
 Natural Park of Madeira
 Madeira Trip Report: information on more than just tourist topics
 Madeira Hotel & Travel Guide
 Madeira-Center 

 
Nagara
Aqua nyaéta salah sahiji mérek cai nginum.

Sajarah 
Tirto Utomo (1930-1994) anjeunna anu merintis lahirna industry cai nginum dina kemasan (AMDK) di Indonésia ngaliwatan PT Golden Mississippi dina tanggal 23 Pébruari 1973. Ngaran Aqua geus kajojo nepi ka nyebut cai dina kemasan (AMDK)anu lain mérekna aqua tapi tetep nyebutna aqua. Ku lantaran Aqua mangrupa pelopor bisnis AMDK jeung jadi produsén AMDK anu loba di Indonésia. Nepi ka geus sumebar pamasaranan nepi ka Singapura, Malaysia, Fiji, Australia, Timur Tengah jeung Afrika. Di Indonésia geus 80 persén anu ngajual AMDK dina kemasan gallon. Ayeuna Aqua miboga 14 pabrik anu sumebar di Jawa jeung Sumatra. Produsén AMDK Aqua, PT. Golden Mississippi (tuluy diganti ngarana jadi PT Aqua Golden Mississippi) anu aya dina handapeun PT. Tirta Investama, diadegkeun dina tanggal 23 Februari 1973 ku Tirto Utomo (1930-1994). Pabrik nu munggaran perenahna di Bekasi. Nalika éta masarakat Indonésia geus ngarobah salah sahiji kabiasaan geus mimiti nginum AMDK.

Mérek
Danone
Cai nginum
Lilin nyaéta damar tina malam bangunna buleud panjang sagedé indung leungeun, panjangna kurang leuwih aya sajeungkal, ari sumbu panjangna sapanjang lilin, sumbu ayana di tengah-tengah lilin.

Sajarah jeung Kamekaran Lilin 
Di unggal nagara lilin loba diciptakeun sacara independen. Urang Mesir jeung Kréta kira-kira 3000 SM nyieun lilin téh tina nyiruan. Nalika abad ka-4 SM di Mesir aya anu nyieun lilin tina taneuh liat. Qui Shi Huang (259-210 SM) nyaéta Kaisar mimiti ti Dinasti Qin (221-206 SM). Kuburana kapanggih deui persisna 1990-an 22 mil beulah kidul Xi'an di Cina jeung eusina aya lilin anu dijieuna tina lemak lauk paus. Lilin di India dijieuna tina kayu manis anu geus di kulub. Sedengkeun di Oregon ka Alaska nyieun lilin téh tina lauk berbau atawa candlefish. Salila abad mimiti Masehi urang Amérika maké minyak tina lauk. Maranéhna nendeun lilin dina tongkat. Di Tibét bahan dasar lilin téh tina yak mentega. Abad Maséhi di Eropa mimiti kapanggihna lilin aya di Avignon di Perancis.

Mangpaat lilin 
Salain pikeun nyaangan lilin ogé bisa pikeun nyingkahan ngaluarkeun cipanon nalika nyiksik bawang beureum. Carana, hurungkeun lilin tuluy ditendeun di deuket talenan nalika urang keur nyiksik bawang beureum. Ku sabab seuneu dina lilin bisa ngaleungitkeun gas anu dikaluarkeun ku bawang.

Bahaya lilin 
Zat Parafin, bahan utama lilin bisa nyababkeun polusi udara. Zat kasebut mangrupa salah sahiji nu nyababkeun polusi di jero rohangan. Cara nyingkahanana pilih lilin anu bahanna tina kadelé jeung nyiruan.

Rujukan 

Barang
Cahaya
Kapuloan Faroe atawa Faroe (basa Faroe: Føroyar, harpiah: "Kapuloan Domba") mangrupa sakumpulan pulo di Samudra Atlantik Kalér nu aya di antara Skotlandia jeung Islandia. Kapuloan Faroe boga status daérah otonomi Karajaan Dénmark ti 1948. Séktor patahanan jeung masalah luar nagri jadi tanggung jawab Dénmark.

Géografi 

Kapuloan Faroe diwangun ti 18 pulo nu aya di laut Éropa Kalér, di antara Laut Norwégia jeung Samudra Atlantik Kalér, kira-kira saparo jarak ti Islandia ka Norwégia. Luas aréana nyaéta 1.399 km² jeung euweuh dano atawa walungan utama. Panjang garis sagarana nyaéta 1.117 km, tampa wates darat sareng nagara lian. Sahiji-hijina pulo nu teu didumukan nyaéta Lítla Dímun. Iklim Kapuloan Faroe nyaéta usum panas jeung usum tiis nu tiris, kadang-kadang mendung disartaan halimun jeung angin gancang. Titik pangluhurna aya di Gunung Slættaratindur, (882 m).

Réferénsi

Tumbu kaluar 
 Situs Perdana Mentri
 Faroeislands.dk
 Data di CIA World Factbook 
 Jaringan Radio Nasional Faroe
The Used nyaéta grup musik asal Orem, Utah, Amerika Serikat anu dibentuk taun 2001. Ieu grup musik miboga personil Bert McCracken, Quinn Allman, Jeph Howard, djeung Branden Steineckert anu sacanna mangrupa personil Strange Itch jeung Dumb Luck anu ahirna ngagabung jadi The Used. Branden Steinecker pindah ka grup musik Rancid ti The Used taun 2006 terus digantikeun ku Whitesides (ex-drummer New Transit Direction.

Diskografi
Dimulai tina demo anu dijieun, The Used ahirna meunang kontrak rekaman ti Reprise Records terus ngarilis album THE USED. ALbum anu dirilis taun 2002 ieu dilélér album emas Album kaduana nyaéta IN LOVE AND DEATH anu dirilis taun 2004. Taun 2007, The Used ngaluarkeun album LIE FOR THE LIARS anu pernah asup 10 besar tangga lagu di Amerika, Kanada, jeung Australia. Album Shallow Believers dirilis taun 2008, diteruskeun ku album ARTWORK taun 2009. Album Artwork ngawengku pangalaman 8 taun The Used salila tur jeung konsér dina féstival saperti Warped Tour, Ozzfest, Projek revolution, Give it a Name, Reading and Leads, jeung SxSW. Di Amerika wungkul, ieu album geus kajual leuwih ti 2 juta album.

Référénsi

Grup musik
Grup musik ti Amerika Serikat
Gagauzia, atawa Gagauz-Yeri, mangrupa hiji daérah otonom di Moldova nu aya di sapanjang wates Moldova jeung Ukraina. Mayoritas padumuk Gagauzia mangrupa étnis Gagauz - mirip jeung urang Turki - nu di sagi étnis jeung budaya nu béda jeung padumuk Moldova nu lian. Ibu kota sakaligus kota nu panggedéna Gagauzia nyaéta Komrat.

Moldova
Gagauzia
Pulo Jan Mayen mangrupa hiji pulo vulkanis di Samudra Arktik jeung bagian ti Karajaan Norwégia. Pulo ieu panjangna  (kidul-kulon ka kalér-wétan) jeung luas aréana 373 km2 (144 mi2), sbagian katutup glétser (daérah saluas 114.2 km2 [44.1 mi2] sakurilingeun Beerenberg). Pulo ieu boga dua bagian: kalér-wétan Nord-Jan nu luas jeung nu leutik Sør-Jan, dihubungkeun ku hiji genténg taneuh salébar . Pulo ieu aya 600 km (kira-kira 400 mil) kalér-wétaneun Islandia, 500 km (kira-kira 300 mil) wétaneun Greenland tengah, jeung 1,000 km (kira-kira 600 mil) kuloneun Tanjung Kalér, Norwégia. Pulo ieu loba gunungan, puncak nu pangluhurna nyaéta gunung api Beerenberg di kalér.

Tumbu kaluar 

 Portal resmi Jan Mayen
 Poto jeung informasi nu patali
 Gambar citraan satelit

 
Norwégia
Cécéndét atawa cécénét nyaéta ngaran tutuwuhan liar, mangrupa semak atawa perdu anu pendék (biasana jangkungna nepi ka saméter) sarta miboga umur kurang leuwih sataun.  Cécéndét tumuwuh kalayan subur di dataran handap nepi ka 1550 méter dataran luhur, biasana tumuwuh dina taneuh tegalan, sérang-sérang garing, sarta di leuweung-leuweung jati. Kembangna warna konéng, wangun buahna buleud, warnana héjo semu koneng upama ngora kénéh, tapi lamun geus kolot warnana coklat, rasana haseum amis. Buah cécéndét anu ngora ditutupan ku cangkap (tiung panutup buah).

Buah cécéndét ngandung sanyawa kimia asam sitrun sarta fisalin. Sajaba ti éta ogé ngandung Asam Malat, Alkaloid, Tanin, Kriptoxantin, Vitamin C sarta Gula. Cécéndét miboga mangpaat pikeun ubar kasakit diabétes mellitus, paru-paru, sakalor, jeung borok. Bahan anu digunakeun pikeun ngubaran kasakit diabétes melitus nyaéta tangkal, buah, jeung akar cécéndét. Pikeun gering paru-paru bahan anu dipaké nyaéta akar, watang, daun, kembang jeung buahna. Pikeun ngubaran sakalor nu digunakeun nyaéta 8 nepi ka 10 siki buah cécéndét. Sedengkeun pikeun ngubaran borok saranggeum daun cécéndét ditambahan 2 sendok cai kapur.

Réferénsi

Tutumbu Kaluar

Solanaceae
Tutuwuhan ubar
Maroon 5 nyaéta grup musik pop rock asal Los Angeles, kalifornia, Amerika Serikat kalayan anggota Adam Levine (vocal, gitar), James Valentine (gitar, backing vocals), Jesse Carmichael (keyboard, backing vocals), Mickey Madden (bass, backing vocals) jeung Matt Flynn (drum). Saacan resmi jadi Maroon 5, ieu grup musik dingaranan Kara's Flower dina taun 1995. Nalika masih kénéh maké ngaran Kara's Flower, Adam Levine dkk kungsi nyieun album di taun 1997, harita posisi drummer dieusian ku Ryan Dusick anu kaluar taun 2006 terus digantikeun ku Matt. Ngaran Maroon 5 diresmikeun taun 2001,bareng jeung asupna James ka ieu grup. Maroon 5 kasohor ku lagu andalanna Harder to Breathe, This Love, She Will Be Loved, Sunday Morning jeung Makes Me Wonder.

Diskografi 
Album SOngs About Jane dirilis taun 2002, diteruskeun ku album It Won't be Soon Before Long taun 2007. Ngaliwatan 2 album ieu jeung singlena, Maroon 5 meunang sababaraha panglélér, di antarana: Grammy Award pikeun Best New Artist, Grammy Award pikeun Best Pop Performance By A Duo Or Group With Vocal kalayan lagu This Love, jeung panglélér séjénna. Taun 2010 kamari, Maroon 5 ngarilis album Hands All Over.

Référénsi 

Grup musik
Grup musik ti Amerika Serikat
Grup Musik pop rock
Svalbard mangrupa hiji kapuloan di Arktika, bagian pangkalérna ti Norwégia. Kapuloan ieu aya di kaléreun daratan utama Éropa. Kumpulan pulo-pulo manjang ti 74° ka 81° lintang kalér (di jeroeun Bunderan Arktik), jeung ti 10° ka 35° wétan. Spitsbergen mangrupa pulo nu panggedéna, dipiluan ku Nordaustlandet jeung Edgeøya. Puseur administratif nyaéta Longyearbyen, jeung padumukan nu lian kaasup komunitas tambang RUsiaBarentsburg, komunitas panalungtikanNy-Ålesund, jeung pos pangawasaan tambangSveagruva. Kapuloan ieu diatur ku Gubernur Svalbard. Kapuloan ieu miboga iklim Arktik, sanajan sacara signifikan miboga suhu nu leuwih panas tinimbang aréa nu lian dina lintang nu sarua.

Politik 

Traktat Svalbard 1920 nyieun kadaulatan pinu Norwégia kana kapuloan. Pulo-pulona mangrupa, teu kawas Téritori Antarktika Norwégia, bagian ti Karajaan Norwégia jeung sanés hiji depéndensi. Traktat ieu mimiti éféktip dina 1925, mimilu Pakta Svalbard. Sadaya 40 nagara panandatangan traktat miboga hak ngalaksanakeun aktivitas dagang dina kapuloan ieu tampa diskriminasi, sanajan sagala aktivitas mangrupa subjék pikeun législasi Norwégia. Traktat ieu ngawateskeun hak Norwégia pikeun nagih pajak ka palayanan kauangan di Svalbard. Janten, Svalbard miboga pamasukan pajak nu leuwih saeutik tinimbang daratan utama Norwégia, jeung euweuh pajak panambihan ajén. Svalbard mangrupa hiji daérah kadémilitarisasi, sakumaha traktat ngalarang pawangunan instalasi militér. Aktivitas militér Norwégia kawates ka pangawasan panguseupan ku Panjaga Sagara Norwégia sakumaha trakta mibutuhkeun Norwégia pikeun ngajaga lingkungan alam.

Réferénsi

Tumbu kaluar 
 Loka resmi 
 Svalbard NLD 
 Proyék Svalbard 
 Pajangjian Svalbard 1920
 CIA world factbook ngeunaan Svalbard 
 Svalbard - Pangalaman Kutub 
 Svalbard, Lemah basisir Emas 
 Loka Svalbardsyk 
 Stasion Satelit Svalbard 
 Kaluar ti Pyramiden
 "Ngeunaan Svalbard", ti kantor Gubernur 
 Svalbard - Peta jeung Gambar 
 Stasion Aurora di Adventdalen 

 
Norwégia
Kriméa atawa Républik Otonom Kriméa (, Avtonomna Respublika Krym; , Avtonomnaya Respublika Krym; , Къырым Мухтар Джумхуриети), mangrupa hiji unit sub-nasional, hiji républik otonom ti Ukraina. Kriméa aya dina basisir kalér Laut Hideung, dina hiji samenanjung nu boga ngaran nu sarua.

Babagian administratif 
Kriméa dibagi kana 25 daérah: 14 raion jeung 11 kotamadya, resminan kawanoh salaku "daérah nu diparéntah ku déwan kota". samentara Kota Sevastopol aya di samenanjung Kriméa, administratifna kapisah ti Kriméa jeung mangrupa hiji ti dua kotamadya istiméwa Ukraina.

Raion

Kotamadya

Réferénsi

Tumbu kaluar 

 crimea-portal.gov.ua  — Portal resmi déwan mentri Kriméa ///
 rada.crimea.ua — Loka resmi Verkhovna Rada Kriméa

Krimea
Bagian administratif Ukraina
Wacana nyaéta wangunnan basa pangjembarna anu disusun tina runtuyan kalimah-kalimah anu sambung-sinambung (kontinuitas), tatali unsurna ngéntép seureuh (kohésif), tur tatali hartina dalit (kohérén) luyu jeung kontéks situasi. Ku kituna, wacana mangrupa rékaman tina peristiwa komunikasi, dina médium lisan atawa tulis, kajadianana langsung atawa teu langsung, boh sipatna nyorangan (transaksional) boh patali marga (interaksional). Wujudiahna bisa mangrupa paragraf atawa karangan anu lengkep (buku, novel, carita pondok, artikel, atawa puisi) 
Wacana atawa bab nyaéta wangun basa mangrupa gabungan tina sababaraha alinéa.

Rupa-rupa Wacana

  Wacana Alesan, eusina ngajéntrékeun bener henteuna hiji perkara dumasar kana alesan anu kuat nepi ka jalma lian percaya jeung kahudang pikeun milampah hiji pagawéan. Ari alesan-alesan atawa argumén-arguménna disusun kana fakta. Eusina ngawawarkeun perkara nu manjing akal (logis) nepi ka nu lian enya-enya percayana.
  Wacana Candraan, eusina ngadadarkeun atawa ngébréhkeun kagiatan indra (panempo, panguping, pangrasa, panyabak, jeung pangambeu) minangka hasil pangalaman. Hiji obyék digambarkeun sajéntré-jéntréna dumasar kana runtuyan tempat atawa runtuyan waktu. Candraan téh ibarat potrét, nyaéta ngarékam sakur nu kahontal ku pancaindra.
  Wacana Lisan, anu dipidangkeun maké basa lisan. Pikeun narima jeung nyangkem wacana lisan, pamiarsa kudu ngaregepkeun omongan panyatur kalawan daria.
  Wacana ugeran, wacana sastra anu disusun dina basa ugeran, ilaharna kauger ku guru lagu, guru wilangan, jeung purwakanti. Contona: Jangjawokan, sisindiran, guguritan, pupujian, jeung sajak.
  Wacana Pérsuasif, wacana arguméntasi anu tujuanana pikeun mangaruhan jalma lian sangkan milampah hiji perkara saperti biantara kampanyeu, iklan, jeung hutbah.
  Wacana langsung, anu nuduhkeun omongan langsung panyaturna, ilaharna mangrupa omongan anu diwatesanan ku lentong atawa pungtuasi.

Rujukan

Basa
Linguistik
Avenged Sevenfold nyaéta grup musik anu dibentuk di Hunnington, Kalifornia, Amerika Serikat taun 1999. Personil nu masih aktip nyaéta M. Shadows (lead vocals), Zacky Vengeance (rhythm guitar, backing vocals), Synyster Gates (lead guitar, piano, backing vocals) jeung Johnny Christ (bass, backing vocals). Mantan personilna nyaéta Dameon Ash, Justin Sane jeung Reverend (maot tanggal 28 Dédémber 2009 alatan panyakit jantung ditambah komplikasi obata-obatan katut alkohol). Avenged Sevenfold biasa dilandi A7X ku masarakat luas

Karir
Najan ieu grup dibentuk taun 1999, tapi Avenged Sevenfold karak ngarilis albumna taun 2002 Sounding the Seventh Trumpet anu disusul ku album kaduana Waking the Fallen taun 2003. Dina album kadua ieu, Avenged Sevenfold manggung bareng Xl Rose, Kylie Minogue jeung Chris Cornell. Taun 2005, Avenged Sevenfold ngarilis album City of Evil anu diteruskeun ku album Avenged Sevenfold taun 2007. Lagu Avenged anu judulna City of Evil jadi jawara tangga lagu di salah sahiji stasion TV anu nyababkeun Avenged Sevenfold dilélér minangka artis pendatang anyar pangalusna taun 2006 ku éta stasion TV. Kaayeunakeun aliran msuik Avenged Sevenfold kadéngé leuwih kana pop batan héavy metal

Référénsi

Grup musik
Grup musik asal Amerika Serikat
Grup musik nu ngadeg taun 1999
Sendal capit atawa sendal Jepang nyaéta sendal anu miboga warnna rupa-rupa bahana tina karét atawa karét sintetis. Tali sendal bentukna jiga aksara "v" anu nyambungkeun bagian hareup jeung bagian tukang sendal. Bagéan handap sendal umumna rata, sedengkeun bagéan luhur euweuh panutupna. Sendal capit dipakéna dina poros bagéan hareupeun tali sendal di antara jempol jeung curuk, nepi ka teu leupas nalika dipaké. Salain dipaké di jero rohangan atawa jamban, sendal capit dipaké di luar imah tapi lain acara resmi, jeung kagiatan nyantai saperti di pantai, kolam renang jrrd. Sendal capit osok disebut ogé 
sendal swallow. Ngaran swallow asalna tina mérek sendal capit. Havaianas nyaéta mérek sendal capit eksklusif ti Brazil, anu mimiti dijieuna dina taun 1962 anu produksina mirip zori, tapi dijieuna tina karét.

Sajarah
Mimitina ayana sendal capit téh di daérah Cina Utara. Kapanggihna sendal capit tu kahaja alatan basa éta téh kaisar keur moro maung ka leuweung. Sendal capit geus  dipikawanoh ti jaman Mesir Kuno. Di jaman kuno, urang India, Assyria, Romawi, Yunani, jeung Jepang osok maké sendal. Sendal capit di Amérika Serikat disebut flip-flops, thongs, atawa beach sandal. Sanggeus Perang Dunia II, prajurit Amérika Serikat balik ka  AS mawa oléh-oléh sendal tina ban urut.

Ngaran lokal

 Afrika Selatan: slops.
 Amerika Serikat: sandals, flip-flops, go-aheads, thongs, jeung zories.
 Argentina: ojotas.
 Australia: thongs.
 Belanda: teenslippers.
 Brazil: sandálias atawa chinelos.
 RRC: .
 Cili: sandalias atawa  chalas (informal)
 Ceko dan Slowakia: žabky (kodok).
 Denmark: klip-klappere.
 El Salvador: yinas jeung chancletas.
 Estonia: plätud.
 Filipina: tsinelas jeung slippers.
 Flanders: teensletsen.
 Ghana: chale wotes.
 Gibraltar: shanklas (ti bahasa Spanyol chanclas).
 Guam: zorries (tina kecap zōri).
 Hongaria: vietnami papucs (selop Vietnam).
 India: Hawaii Chappal.
 Israel: כפכפי-אצבע (kafkafey-etsba, selop ramo).
 Italia: infradito (translasi literal: antarjari).
 Jamaika: slippers atawa  sandals.
 Jepang: beach sandal, disingkat "biisan".
 Kanada: flip flops atawa  thongs.
 Kroasia: japanke.
 Malawi: ma slippas atawa  ma pata pata.
 Malaysia: selipar jepun (selop Jepang).
 Malta: karkur.
 Meksiko: chanclas.
 Myanmar: Pha Nut.
 Nagara jeung teritori basa Perancis: tongs atawa  claquettes; Quebec: gougounes; nagara Afrika anu basana Perancis: tapettes.
 Pakistan: chappals, qainchey chappals, atawa  Hawaiian chappals.
 Panama: chancletas, chinelas, atawa  chancletas "rock-'n-roll".
 Polandia: japonki.
 Rumania: slapi.
 Rusia: vyetnamki, slancy.
 Selandia Baru: jandals ti "Japanese sandals".
 Spanyol: chancletas atawa  chanclas.
 Sri Lanka: slippers atawa  Bata.
 St. Lucia: katapol.
 Trinidad dan Tobago: slippers.
 Turki: tokyo, şipidik, parmak-arası.
 Uganda: makambos.
 Uruguay: chancletas.
 Venezuela: cholas.
 Yunani: sagionares (tina bahasa Jepang: Sayōnara).

Catetan

Sarampah
Fall Out Boy nyaéta grup musik pop punk anu dibentuk ku Joe Trohman jeung Pete Wentz taun 2001. Joe jeung Pete terus ngarékrut Patrick Stump, T.J. Raccine jeung Mike. Fall Out Boy mulai kasohor taun 2000. Personil Fall out Boy nu ayeuna nyaéta Patrick Stump (vokalis/vitaris), Pete Wentz (bassis), Joe Trohman (gitaris), jeung Andy Hurley (drummer).

Karir 
Fall Out Boy ngarilis album mini-LP kalayan judul FALL OUT BOY'S EVENING OUT WITH YOUR GIRLFRIEND. taun 2003. Sabada ngarilis ieu album dua personil Fall out Boy, Raccine jeung Mike kaluar, terus Andy Hurley, mantan personil Racetraitor asup. Album kaduana nyaéta TAKE THIS TO YOUR GRAVE anu dirilis taun 2003. Kurang leuwih taun 2005, Fall Out Boy ngarilis album FROM UNDEE THE CORK TREE, diteruskeun ku album INFINITY ON HIGH anu dirilis taun 2007 kalayan single This Ain't a Scene, It's an Arms Race.. Ngaran album INFINITY ON HIGH dicokot tina salah sahiji judul surat pribadi Van Gogh. Pamungkas nyaéta album Folie à Deux anu dirilis taun 2008. Fall Out Boy dinyatakeun hiatus sabada ngarilis album nu pamungkas ieu, kabarna para personilna miboga proyék séwang-séwangan.

Référénsi 

Grup musik
Grup musik asal Amérika Serikat
International Red Cross (Palang Merah Internasional) ngadeg ku alpukah J.Henry Dunant (Bapak Palang Merah Internasional) nyaéta mangrupa organisasi kamanusaan nu sifatna indepénden jeung diaku nétralitasna ku sakabéh nagara di sakuliah dunya. Organisasi Palang Merah Internasional ngawengku tilu élemén nyaéta; Komite Internasional Palang Merah nu mangrupa pendiri sakaligus minangka lembaga législatif (1863), Liga Palang Merah jeung Masarakat anggota Palang Merah(1919). Fungsi Palang Merah nyaéta ngahampangkeun kasangsaraan manusa sarta boga tarékah pikeun ngaronjatkeun taraf kaséhatan masarakat, di antarana dina wangun bantuan ka prajurit jeung warga sipil dina perang, di pangungsian sarta méré layanan médis ka masarakat nu ngabutuhkeun, saperti ngungkulan pertolongan pertama dina kacelakaan, ngalayanan nu ngadonor getih, neundeun jeung ngaprosés getih, jeung neruskeun getih ka warga masarakat nu merlukeun. Palang Merah Indonésia (PMI) ngadeg di Jakarta tanggal 17 September 1945. Nalika Jakarta dieréh ku tentara Sekutu jeung Walanda, Pengurus Besar PMI dipindahkeun ka Yogyakarta. PMI diaku sacara reSmi ku pamaréntah Républik Indonésia jeung Palang Merah Internasional dina taun 1950. Kagiatan wal PMI nyaéta ngurus balikna para romusa asal Indonesia ka lemburna sewing-séwangan.

Referensi

Lembaga Kemanusiaan
PMI
Dompét nyaéta wadah duit, jaman baheula dompét téh dijieun tina anyaman pandan atawa huaan lembut tina awi pikeun wadah bako jeung daun kawung nu sok dipésakan lemesna tampékan.

Asal Usul Dompét 
Mangpaat tina dompet nyaéta ngamankeun duit sangkan rapih jeung teu amuradul. Wangenan dompét numutkeun Encyclopedia Britannica mimitina tina istilah fiscus. Istilah ieu dipaké ku bangsa Romawi pikeun wadah paranti ngumpulkeun duit kaisar. Baheula mah duit téh dikumpulkeun dina karanjang jeung istilah béda dipakéna ku sabab geus aya juru simpen publik anu disebut aerarium. Fiscus ieu téh ngumpulkeun duit ti propinsi-propinsi anu aya dina ka kuasaan kaisar Roma. Dina masa Vespian aya istilah fiscus Alexandricus jeung fiscus Asiaticus pikeun némbongkeun dompét ti Afrika jeung ti Asia. Ide dompét téh bisa jadi datangna ti indipidu unggal nagara atawa sabalikna, nu jelas mah dompét jadi wadah paranti nendeun duit pikeun kabutuhan sapopoé. Ku sabab kitu dompét dirancang kalayan bentukna panjang sangkan lembaran nu di jero téh anger bentukna teu kusut, soéh jeung amburadul. Tapi dompét bentuk panjang balukarna teu sakabéh eusina bisa asup. Satuluyna rancangan dompét nyaéta bentukna ngalipet.

Cara Milih Dompét 
Pastikeun dompét téh saluyu jeung ukuran jeung pungsina. Pastikeun ukurana saluyu jeung kantong sangkan teu pagedrug, pilih pésak-pésak dompetna naha cukup jeung kabutuhan saperti ATM, KTM, jrrd. Ditilik tina bahanna pilih anu kualitasna alus jeung lembut, misalna bahan kulit atawa lawon. désain, kudu disaluyukeun jeung modél dompét anu anyar jeung saluyu jeung umur. Ayeuna mah geus nyampak dompét anu modélna rupa-rupa boh awéwé boh lalaki.

Cara Ngarawat Dompét 
Kualitas dompét teu ngajamin dompét éta awét ku sabab anu matak awét nyaéta cara maké jeung ngarawatna saperti dompét kudu jauh tina cai ku sabab cai ngabalukarkeun kulit dompét jadi moloplokan. Kadua, singkahan nendeun dompét di saku tukang lantaran bakal ngarusak présisi tina dompét, jeung henteu alus pikeun tulang tukang jeung ngarusak kaputan dompét.

catetan  

Dompét
Wadah duit
Bank Negara Indonésia mangrupa bank kahiji nu diadegkeun jeung dipiboga ku pamaréntah Indonésia. Tanggal 19 September 1945 Présiden Soekarno ngaluarkeun kaputusan pikeun ngadegkeun Bank Negara Indonésia lantaran nagara kudu boga Bank Sentral. R.M.Margono Djojohadikoesoemo ditugaskeun pikeun nataharkeun pembentukanana. Nginget yén pikeun ngadegkeun hiji bank boga nagara bakal ngabutuhkeun undang-undang nu dina nyusunna butuh waktu nu teu sakeudeung, tuluy diputuskeun pikeun ngabentuk Jajasan Poesat Bank Indonésia ku akte notaris R.M.Soerojo No. 14 tanggal 9 Oktober 1945 tempatna di Jakarta. Modal bank sagedé Rp 345.000,00 (duit mangsa jajahan Jepang) dicokot tina Fonds Kamerdekaan Indonésia.
Tanggal 5 Juli 1946 Bank Negara Indonésia resmi ngadeg minangka bank sirkulasi atawa bank sentral jeung perkréditan. Dumasar kaputusan Konfrénsi Méja Bundar antara Karajaan Walanda jeung Républik Indonésia nu dipilih minangka bank sentral nyaéta De Javasche Bank, jadi Bank Negara Indonésia ngan mangrupa bank umum keur pangwangunan ékonomi nasional.
Taun 1968 ngaran bank diganti jadi Bank Negara Indonésia 1946 (BNI 46). Taun 1992 bentuk badan hukum BNI 46 ditetepkeun jadi pausahaan perséroan maké ngaran PT Bank Negara Indonésia (Perséro) atawa biasa disebut Bank BNI.. 
Kantor cabang BNI mimitina aya di Jl.Raya Timur (Jl.Asia Afrika), tapi ti taun 2001 nempatan gedong anyar nu boga tingkatan jangkung nu biasa disebut BNI Tower. Pemwangunan BNI Tower ngabalukarkeun ruksakna wangunan kuno nu boga nilai sajarah keur kota Bandung, nyaéta gedong urut percetakan A.C.Nix NV nu tuluy jadi NV Masa Baru.

Referensi

Lembaga Keuangan
Bank
Gedong Balé Kota Bandung (gemeente huis) mangrupa salah sahiji wangunan pangkolotna di kota Bandung. Saméméh éta gedong diwangun, di lokasi éta aya gudang kopi (koffie pakhuis) anu Adries de Wilde (1781-1865), Asistén Résidén Priangan dina taun 1812. Gudang kopi éta diwangun dina taun 1819 waktu kebon kopi di Priangan mekar dina abad ka-18. Éta gudang kopi mangrupa hiji tina dalapan gedong tembok nu anyar di Bandung. Gedong nu gaya wangunan VOC (Vereenigde Oost Indische Compagnie) éta dina taun 1906 dijadikeun kantor.  taun 1923, gudang itu dibikeun ka Pamaréntah kolonial Belanda.

Taun 1927 ieu wangunan dirubuhkeun keur ngawangun Gemeente Huis (balé kota) dumasar rarancang arsiték Ir.E.H. de Roo maké gaya arsiték nu kasohor Amérika Serikat Frank Llyod Wright (Wrightian Style). Gemeente Huis pernahna di sisi béh kidul Atjehstraat (Jl.Aceh) di béh kalér Pieter Sijthoffpark, teu jauh ti jalan Braga nu jadi puseur kagiatan ékonomi masarakat kota Bandung mangsa harita. Sajumlah wangunan publik lainna ogé geus dibangun saméméhna kayaning avasche Bank (1909), Katedral (1921), jeung Gereja Bethel (1925).  Dina taun 1935 diwangun gedong anyar di tukangeun Gemeente Huis dumasar rancangan arsiték Ir.E.H. de Roo maké gaya arsitéktur modérn motif art deco. éta gedong nyanghareup ka kidul, nyaéta nyanghareup ka Pieter Sijeuthoffpark, nu kiwari ngaranna Taman Déwi Sartika. Wangun hateupna témbong lempeng nu ngabalukarkeun ieu gedong disebut Gedong Papak.

Ayeuna wangunan nu nyanghareup ka Jl.Aceh geus robah jadi dua lantai, wangunan heubeul nu masih nyésa ngan sisi wangunan katuhu jeung kéncana. Wangunan nu nyanghareup ka Pieter Sijeuthoffpark (ayeuna Taman Dewi Sartika kaayaanana kaurus pisan. Dua munara leutik di béh kénca jung katuhu dipangaruhan pisan ku gaya wangunan karya arsiték Frank Llyod Wright. Gaya arsiték Frank mangsa harita dipangaruhan pisan ku arsiték-arsiték di Hindia Walanda.
Ti baheula buruan hareup Gedong Balé Kota mangrupa lapangan jukut nu biasa digunakeun ku masarakat pikeun ulin jeung leleson. éta lapangan pernah digunakeun minangka lapangan sepak bola. Ti taun 1960-an lapangan di hareupeun balé kota mimiti ditata jadi lahan parkir jeung taman.

Referensi

Wangunan sajarah di Jawa Kulon
Arsitéktur
Mojang Priangan nyaéta sebutan keur wanoja nu can kawin atawa wanoja nu parawan kénéh. Priangan atawa kota Bandung ti baheula dipikawanoh ku kageulisan, kaéndahan, sarta kasoméahan para wanojana.  Mojang Bandung baheula mah papakéanana kaén batik jeung kabaya sarta  disendal kai nu keuneungna jangkung maké ukiran rupa-rupa hiasan nu dicet warnana méncrang. Sendal kai nu rupa-rupa hiasan ieu dingaranan Kelom Geulis. Lamun leuleumpangan teu poho maké payung tina bahan kertas jieunan Tasikmalaya nu biasa disebut Payung Geulis. Ayeuna kelom geulis  geus bisa disebutkeun leungit fungsina minangka alas dampal suku, tapi geus leuwih kana karya seni barang hiasan atawa cenderamata wungkul. Sedengkeun payung kertas nu dicet warna-warni ayeuna ngan mangrupa alat panglengkep dina acara sérémonial wungkul. Payung kertas ayeuna ngan dijieun dina industri rumah tangga basajan. 
Salian dipikawanoh ku geulisna, Mojang Bandung ogé pinter jeung dina mangsa harita maranéhna geus boga pandangan jauh ka hareup. Para mojang kelompok ieu umumna pernah ngarasakeun pendidikan di sakola pikeun warga Walanda sabab status kaningratan atawa status sosial jeung kalungguhan kolotna. 
Sababaraha tokoh wanoja Bandung nu pinter, kawentar, jeung boga pandangan maju salian ti Dewi Sartika, di antarana aya Sitianah, jeung  Sitiaman Harahap nu ngadegkeun média cétak Istri Mardika (1923) sarta jadi pupuhu organisasi wanoja Putri Indonésia (1929) jeung Putri Sedar (1930), Ny.Ong Pik Hwa nu ngadegkeun média cétak Fu Len, Ny.S.Djamal Ali nu ngadegkeun média cétak Puspa Wanita (1954). 
Dina widang organisasi wanoja di Bandung nu dipikawanoh di antarana Ny.R.A.Ramlan Tirtohoesoedo, Ny.Siti Kadariah Kunto, jeung Ny.Soenarjo, tiluanana nu jadi pangurus organisasi wanoja Wanita Sedjati (1921) nu jadi hiji-hijina utusan organisasi wanoja ti Bandung ka Kongres Perempuan Indonésia di Yogyakarta tanggal 22 Desember 1928 (ieu tanggal tuluy ditetepkeun minangka Poé Indung Nasional.

Referensi

Wanita Indonesia
Mojang Bandung
Tahu Gejrot, nyaéta kadaharan has ti daérah Cirebon, Jawa Kulon. Asal muasalna tahu gejrot téh di Desa Jatiseeng, Kecamatan Ciledug, Kabupatén Cirebon. Tahu gejrot geus aya ti saméméh Indonésia merdeka. Kiwari tahu gejrot geus sumebar disakuliah Jawa Kulon, Jakarta, jsb. Biasana jualanna maké tanggungan. Bisa kapanggih disisi jalan, atawa ditempat-tempat paméran. Tahu gejrot téh dijieunna tina tahu anu di goréng, di potong, sarta samarana tina bawang beureum, cabé rawit sarta gula. Sederhana pisan kadaharan ieu, tapi rasana rongkah, sarta miboga ciri has tibatan nu séjén, tahu gejrot biasana dipidangkeun dina hiji Cobek/Layah leutik.

Kadaharan tradisional ieu bahan utamana tahu anu ngabogaan ciri khas nu béda. Tahu jenis ieu ngabogaan tekstur unik sarta béda kalayan tahu jenis séjénna. Lamun diperhatikeun sacara cermat, sanggeus diasakan, tahu baris ngabogaan tekstur berongga jeung kulit rangu sarta daging ipis anu némpél dina kulitna. Cara nyajikeun sederhana sarta masih tradisional, éta jadi ciri has ti tahu gejrot ieu.

Cara nyieunna 
Tahu asak anu ukuranana leutik-leutik dibagi jadi dua bagéan. Dipidangkeun dina piring leutik anu dijieun tina tembikar anu nambahan has tina kadaharan ieu. Kalayan ulekan anu samara-samarana saperti uyah, gula beureum ditambah potongan bawang beureum, bawang bodas sarta céngék anu saluyu jeung kahayang, tuluy dibanjur ku kuah anu dijieun tina campuran cai, kecap sarta gula aren nu ngajadikeun rasa ti tahu gejrot ieu sampurna. Ladana céngék kalayan kuah nyababkeun deudeuieun. Pikeun ngarasakeun tahu gejrot ieu, urang henteu maké séndok tapi ngan perlu nyéré leutik pikeun nojos tahu.

Rujukan

Kadaharan
Jajanan pasar
Kadaharan urang Sunda
Tarling' mangrupa kasenian has ti wewengkon basisir wétan sagara Jawa Barat (Indramayu-cirebon sarta sakurilingna).
Wangun kasenian ieu dina dasarna nyaéta pintonan musik, tapi dibiruyungan kalayan drama pondok.
Ngaran "tarling" dicokot ti singgetan dua pakakas musik dominan: gitar akuistik sarta suling.
Sajaba kadua instrumen ieu, aya ogé sajumlah perkusi, saron, kempul, sarta gong.
Mimiti tumuwuhna tarling henteu écés. Tapi kitu, dina taun1950-an musik sarupa tarling geus disiarkan ku RRI Cirebon dina acara "Wirahma Dayeuh Hurang", sarta ngajadikeunna populér.
Dina taun1960-an pintonan ieu geus dingaranan "tarling" sarta mimitian asup unsur-unsur drama.
Saprak ngalegaanana popularitas dangdut dina taun1980-an, kasenian tarling reuwas.
Ieu memaksa para seniman tarling ngasupkeun unsur-unsur dangdut dina pintonan maranéhanana, sarta hasil campuran ieu katelahna tarling-dangdut (atawa tarlingdut).
Saterusna, alatan tungtutan konsuménna sorangan, lagu-lagu tarling di campur jeung pakakas musik éléktronik ku kituna kabentuk grup-grup organ tunggal tarling organ.
Dina ayeuna, tarling geus pohara arang dipintonkeun sarta henteu deui populér.
Tarling dangdut leuwih pas disebut dangdut Cirebon.
Dina pintonan seni Tarling ieu mintonkeun opat materi seni nyaéta: 1. Sekar Gending, 2. Seni Drama, 3. Seni Lawak, Sedengkeun medium utama basana ngagunakeun basa Cirebon atawa Indramayu, sarta 4. seni Tari.
Juru kawih kaceluk Tarling nyaéta antara séjén: Aam Aminah, Nyi Dadang Darniah Biduanita Tarling Grup Endang Darna ti palimanan Cirebon.
Umumna seni Tarling dipentaskan utamana dina acara hajatan masarakat, boh walimahan boh sunatan.

Rujukan

Musik
Tradisi
Kasenian Jawa Barat
Bir mangrupa inuman nu ngandung alkohol 4-6% nu dijieun ngaliwatan brewing process tina bahan barley/malt, kembang hops,gula, cai, jeung bahan nu ngahérangkeun (finings). Bir mangrupa inuman nu ngandung alkohol nu citra rasana asalna tina hiji bahan nu pait, nyaéta hop, sarta meunang tina férméntasi khamir dina maltosa nu meunang tina degradasi enzimatik pati.. Bir ngandung teu leuwih ti 6% alkohol, cai, CO2, mineral jeung asam-asaman sarta bisa disajikeun atawa dijual dina botol, kaléng, atawa barrel. 
Dasarna mah bir kudu diteundeun di jero rohangan nu suhu udarana 4-7o C, posisi botol nangtung ajeg. Témperatur nu panas pisan atawa tiis pisan bisa ngabalukarkeun bir jadi ruksak. Témperatur nu tiis pisan ngabalukarkeun flat, bir jadi teu ngabudah pisan nalika di kana gelaskeun. 
Bir bakal karasa seger jeung aya budahan nu cukup nalika disajikeun dina témperatur nu pas, dina gelas nu tiis. Gelas éta kudu enyaan bérésih. Gelas nu kotor, bakal ngajadikeun flat.

Referensi 

Inuman
Inuman nu ngandung alkohol
Céngék nyaéta cabé anu buahna leutik tapi rasana lada pisan, buahna warnana héjo nalika ngora kénéh jeung lamun rada kolot warnana jadi beureum. Tutuwwuhan ieu jangkungna 1 – 2.5 méter. Seperti cabé beureum, kembang cabé bentukna jiga terompét leutik jeung umumna warna bodas. Aya tilu jinis cabé rawit nyaéta cengek leutik, buahna leutik jeung warna héjo, tuluy cengek domba atawa cengek bodas, buahna anu rada gedé dibanding céngék, warnana bodas lamun ngora kénéh sedengkeun mun geus kolot warnana jadi semu konéng kabodas-bodasan jeung nu terahir nyaéta ceplik buahna gedé,héjo nalika ngora kolotna warna beureum euceuy.

Kandungan
Cabé rawit miboga kandungan kapssaisin, kapsantin, karotenoid, alkaloid, atsiri, resin, minyak menguap, sarta provitamin A jeung vitamin C anu loba dibandingkeun jeruk. Kandungan vitamin A dina cabé leuwih loba ti batan wortel. Loba kandungan zat antioksidan (saperti vitamin C jeung betakaroten), bisa dipaké pikeun nungkulan infertilitas, jeung afrodisiak.

Sajarah
Tutuwuhan ieu asalna ti Amérika tropik, resep tumuwuh ditempat nu garing, sarta kapanggih dina jangkungna 0,5-1.250 m dpl. Batangna berbuku-buku atawa bagian luhur bersudut, daun tunggal, bertangkai, lokasi berselingan, bentuk daun buleud endog, tungtungna runcing, pangkal nyempitan, tepi rata, tulanganna menyirip, panjang 5-9,5 cm, rubak 1,5-5,5 cm, boga warna héjo. Kembang kaluar ti kélék daun, mahkota wangun béntang, kembang tunggal atawa 2-3 kembang tempatna padeukeut, boga warna bodas, bodas kehijauan, sakapeung wungu. Buahna buah buni, ajeg, sakapeung merunduk, ngawangun buleud endog, lempeng atawa béngkok, tungtung meruncing, panjang 1–3 cm, rubak 2,5–12 mm, bertangkai panjang, sarta rasana lada. Buah nu ngora boga warna héjo kolot, bodas kahéjoan, atawa bodas, buah anu asak boga warna beureum caang. Sikina loba, buleud gepéng, berdiameter 2-2,5 mm, boga warna konéng kotor. Cabé rawit diwangun ti tilu varietas, nyaéta cengek leutik anu buahna leutik, boga warna héjo, sarta nangtung ajeg dina tangkaina; cengek domba (cengek bodas) anu buahna leuwih badag ti cengek leutik, buahna ngora boga warna bodas, sanggeus kolot jadi oranyeu; sarta ceplik anu buahna badag, sadeui ngora boga warna héjo sarta sanggeus kolot jadi beureum. Buahna dipaké pikeun sayuran, samara masak, acar, sarta asinan. Daun ngora bisa dikukus pikeun lalap.

Khasiat
Cabé rawit rasana lada, sipatna panas, asup meridian jantung sarta pankreas. Tutuwuhan ieu miboga khasiat tonik, stimulan kuat pikeun jantung sarta aliran getih, antirematik, ngancurkeun bekuan getih (antikoagulan), ngaronjatkeun napsu dahar (stomakik), perangsang kulit (lamun digosok kana kulit baris ngabalukarkeun rasa panas, dipaké minangka campuran ubar gosok), paluruh hitut (karminatif), paluruh késang (diaforetik), paluruh acay, sarta paluruh kiih (diuretik). Ekstrak buah cabé rawit miboga daya hambat ka tutuwuhan Candida albicans. Daya hambat ekstrak cabé rawit 1 mg/ml saimbang kalayan 6,20 mcg/ml nistatin dina formamid (Tyas Ekowati Prasetyoningsih, FF UNAIR, 1987).

Referensi 

Sayuran
Sambara
Ubar
Solanaceae